cyanic-selkie/wikianc huggingface dataset:
ระบบรับความรู้สึกของปลา
การตรวจจับกระแสน้ำ
ปลาและสัตว์สะเทินน้ำสะเทินบกระยะอยู่ในน้ำตรวจจับการเคลื่อนไหวของน้ำด้วย lateral line เป็นระบบที่ประกอบด้วยชุดอวัยวะรับความรู้สึกที่เรียกว่า นิวโรแมสต์ (neuromast) ซึ่งอยู่ไปตามลำตัวของปลา นิวโรแมสต์อาจอยู่เดี่ยว ๆ (superficial neuromasts) หรืออยู่ในช่องน้ำ (canal neuromasts) เซลล์รับความรู้สึกในนิวโรแมสต์เป็นเซลล์ขนที่ฝังอยู่ในวุ้นของ cupula cupula และ stereocilia ซึ่งเป็นส่วนขนเซลล์ขน จะขยับไปตามการไหลของกระแสน้ำ เส้นใยประสาทนำเข้าก็จะได้กระแสประสาทแบบกระตุ้นหรือยับยั้งขึ้นอยู่กับว่า เซลล์ขนซึ่งส่งกระแสประสาทจะงอไปในด้านที่ถนัดหรือด้านตรงกันข้าม
เซลล์ประสาทเกี่ยวกับ lateral line จะตอบสนองโดยเป็นแผนที่ somatotopic map ภายในสมองซึ่งช่วยบอกปลาถึงกำลังและทิศทางของกระแสน้ำตามส่วนต่าง ๆ ของร่างกาย แผนที่นี้อยู่ใน medial octavolateral nucleus (MON) ของ medulla และอยู่ในเขตสมองชั้นสูงกว่านั้น เช่น torus semicircularis
การตรวจจับแรงดัน
การตรวจจับแรงดันใช้อวัยวะ organ of Weber เป็นระบบที่มีรยางค์สามรยางค์ของกระดูกสันหลัง ที่ถ่ายทอดการเปลี่ยนแปลงรูปร่างของกระเพาะปลาไปยังหูชั้นใน ซึ่งใช้ควบคุมการลอยตัวของปลา อย่างไรก็ดี ปลาวงศ์ปลาหมูในสกุล Misgurnus (weather fish) และปลาอันดับปลาตะเพียนอื่น ๆ ก็ตอบสนองต่อแรงดันต่ำได้แม้จะไร้กระเพาะปลา
การรับรู้สารเคมี
ประสาทสัมผัสที่คล้ายกับการได้กลิ่นจากอากาศก็คือการรู้รสของน้ำ ปลาหนังขนาดใหญ่หลายพันธุ์มีตัวรับสารเคมีตลอดร่างกาย ซึ่งหมายความว่ามันสามารถ "รู้รส" ของสิ่งที่มาถูกและสามารถรู้กลิ่นของสารเคมีในน้ำ คือ "ในปลาหนัง การรู้รสมีบทบาทหลักในการรู้ทิศทางและกำหนดตำแหน่งของอาหาร"
ปลาแซลมอนที่กำลังกลับบ้านเกิด ยังสามารถระบุกลิ่นพิเศษของสาขาแม่น้ำเมื่อว่ายทวนกระแสน้ำของแม่น้ำใหญ่ด้วย และอาจไวกลิ่นฟีโรโมนพิเศษที่ลูกปลาพวกเดียวกันปล่อย มีหลักฐานว่ามันสามารถ "แยกแยะระหว่างกลุ่มปลาสองกลุ่มในพันธุ์ของตนเอง"
ฉลามมีประสาทรับกลิ่นที่ดี ซึ่งอยู่ในรูสั้น ๆ (ซึ่งไม่รวมเข้าด้วยกันเหมือนกับปลากระดูกแข็ง) ระหว่างช่องจมูกหน้ากับหลัง ฉลามบางพันธุ์สามารถได้กลิ่นเลือดในะรดับ 1 ppm ในน้ำทะเล ฉลามสามารถระบุทิศทางของกลิ่นขึ้นอยู่กับเวลาที่จมูกแต่ละข้างตรวจจับกลิ่นได้ ซึ่งเป็นวิธีเดียวกันที่สัตว์เลี้ยงลูกด้วยนมกำหนดต้นเสียง สารเคมีที่พบในลำไส้ของสัตว์หลายสปีชีส์จะดึงดูดความสนใจของมันได้ดีกว่า มันบ่อยครั้งจึงอ้อยอิ่งอยู่แถว ๆ ที่ทิ้งน้ำเสีย ฉลามบางพันธุ์ เช่น ปลาฉลามพยาบาลมีหนวดภายนอกที่ช่วยรับกลิ่นเหยื่อได้ดีขึ้น
ยีน major histocompatibility complex (MHC) เป็นกลุ่มยีนที่มีในสัตว์หลายอย่างและสำคัญต่อระบบภูมิคุ้มกัน โดยทั่วไป ลูกของพ่อแม่ซึ่งมียีน MHC ต่างกันจะมีระบบภูมิคุ้มกันที่แข็งแรง ปลาสามารถได้กลิ่นบางอย่างเกี่ยวกับยีน MHC ของเพศตรงข้ามและชอบใจคู่ที่มียีน MHC ต่างกับของตนเอง
การรับรู้ไฟฟ้าและสนามแม่เหล็ก
การรับรู้ไฟฟ้า (electroreception, electroception) เป็นสมรรถภาพในการตรวจจับสนามไฟฟ้าหรือกระแสไฟฟ้า ปลาบางชนิด เช่นปลาหนังและฉลาม มีอวัยวะที่สามารถตรวจจับศักย์ไฟฟ้าที่อ่อนจนถึงระดับมิลลิโวลต์ ปลาอื่น ๆ เช่น ปลาในอันดับปลาไหลไฟฟ้า (Gymnotiformes) สามารถสร้างกระแสไฟฟ้าอย่างอ่อน ๆ ซึ่งใช้นำทางและเพื่อสื่อสารกับปลาพวกเดียวกัน
ฉลามมีกระเปาะลอเร็นซีนี (ampullae of Lorenzini) เป็นอวัยวะรับรู้ไฟฟ้า มีจำนวนเป็นร้อย ๆ ถึงพัน ๆ ใช้ตรวจจับสนามไฟฟ้าแม่เหล็กที่สิ่งมีชีวิตทั้งหมดสร้าง ซึ่งช่วยฉลาม (โดยเฉพาะปลาฉลามหัวค้อน) หาเหยื่อ ฉลามไวไฟฟ้ามากที่สุดในบรรดาสัตว์ทั้งหมด สามารถหาเหยื่อที่ซ่อนอยู่ในทรายโดยอาศัยสนามไฟฟ้าที่เหยื่อสร้าง กระแสน้ำมหาสมุทรซึ่งวิ่งอยู่ในสนามแม่เหล็กโลกก็สร้างสนามไฟฟ้าที่ปลาสามารถใช้รู้ทิศทาง (orientation) และอาจเพื่อนำทาง (navigation) ด้วย
ปลาดุกไฟฟ้าสามารถสร้างสนามไฟฟ้าแล้วตรวจจับวัตถุใกล้ ๆ ซึ่งรบกวนสนามไฟฟ้า โดยใช้เพื่อนำทางผ่านน้ำขุ่น คือสามารถใช้ความเปลี่ยนแปลงต่อเส้นและความเข้มสนามไฟฟ้าเพื่อระบุลักษณะต่าง ๆ ของวัตถุ/สัตว์รวมทั้งรูปร่าง ขนาด ระยะทาง ความเร็ว และการนำกระแสไฟฟ้า ปลาไฟฟ้ายังสามารถสื่อสาร ระบุเพศ อายุ และลำดับชั้นทางสังคมภายในพันธุ์เดียวกันอาศัยสนามไฟฟ้า ปลาไฟฟ้าแบบอ่อนในทะเลบางอย่างอาจสร้างเกรเดียนต์สนามไฟฟ้าเพียงแค่
ปลาฉลามปากเป็ดล่าแพลงก์ตอนด้วยตัวรับไฟฟ้าแบบพาสซีฟเล็ก ๆ เป็นพัน ๆ ซึ่งอยู่ที่จมูกยื่น หรือที่เรียกว่า rostrum สามารถตรวจจับสนามไฟฟ้าที่กวัดแกว่งในความถี่ ซึ่งกลุ่มแพลงก์ตอนกลุ่มใหญ่ที่เป็นอาหารสร้างสัญญาณนี้ขึ้น ปลาไฟฟ้าใช้ระบบรับความรู้สึกแบบแอ็กทิฟเช่นนี้เพื่อตรวจสอบสิ่งแวดล้อมและสร้างภาพไฟฟ้าพลวัต
การรับรู้สนามแม่เหล็ก (magnetoception, magnetoreception) เป็นการตรวจจับทิศทางอาศัยสนามแม่เหล็กโลก ในปี 1988 นักวิจัยพบเหล็กในรูปแบบแร่แมนีไทต์ (magnetite) แบบ single domain ในกะโหลกของปลาแซลมอนซ็อกอาย โดยมีมากพอที่จะใช้เพื่อรับรู้สนามแม่เหล็ก
การนำทาง
ปลาแซลมอนอพยพเป็นพัน ๆ กิโลเมตรทั้งจากและไปสู่ที่ผสมพันธุ์ มันใช้ชีวิตเบื้องต้นในแม่น้ำ แล้วว่ายออกไปในทะเลเมื่อโตขึ้น เป็นที่ที่ปลาเติบโตขยายขนาดมากที่สุด หลังจากโตโดยร่อนเร่ไปในมหาสมุทรเป็นเวลาหลายปีในระยะทางที่ไกลแสนไกล ปลาแซลมอนที่รอดชีวิตโดยมากสามารถกลับมายังแม่น้ำบ้านเกิดเพื่อวางไข่ โดยกลับไปอย่างแม่นยำแทบไม่น่าเชื่อ และแม้กระทั่งกลับไปยังจุดที่เกิด คือปลาโดยมากจะว่ายทวนกระแสขึ้นไปในแม่น้ำจนถึงจุดที่ตนเกิด
มีทฤษฎีหลายทฤษฏีว่านี่เป็นไปได้อย่างไร ทฤษฏีหนึ่งก็คือ ปลามีสิ่งชี้นำสนามแม่เหล็กโลกและกลิ่นเป็นตัวช่วยนำทางไปสู่บ้านเกิด คือเชื่อว่า เมื่ออยู่ในมหาสมุทร มันใชัการรับรู้สนามแม่เหล้กเพื่อหาทิศทางในมหาสมุทรและตำแหน่งทั่วไปของแม่น้ำบ้านเกิด เมื่อไปใกล้แม่น้ำก็จะใช้กลิ่นเพื่อระบุปากแม่น้ำและแม้แต่จุดที่เกิด
ความเจ็บปวด
งานทดลองพบว่า ปลามีการตอบสนองแบบเจ็บปวดและกลัว ยกตัวอย่างเช่น ในงานทดลองตามที่ว่า ปลาคางคกร้องเมื่อถูกไฟช็อต และเพียงสักระยะหนึ่ง ก็จะร้องแม้เพียงแค่เห็นอิเล็กโทรดที่ใช้ช็อต
ในปี 2003 นักวิทยาศาสตร์ชาวสก็อตที่มหาวิทยาลัยเอดินบะระและสถาบันโรสลินสรุปว่า ปลาเรนโบว์เทราต์แสดงพฤติกรรมที่บ่อยครั้งสัมพันธ์กับความเจ็บปวดในสัตว์อื่น ๆ การฉีดพิษผึ้งหรือกรดน้ำส้มที่ปากจะทำให้ปลาโยกตัวและถูปากที่ข้างและพื้นของแท็งก์ปลา ซึ่งนักวิจัยสรุปว่าเพื่อบรรเทาความเจ็บปวดคล้ายวิธีที่สัตว์เลี้ยงลูกด้วยนมทำ เซลล์ประสาทยังส่งกระแสประสาทในรูปแบบที่คล้ายกับของมนุษย์อีกด้วย
แต่นักวิชาการที่มหาวิทยาลัยไวโอมิงก็อ้างในปีเดียวกันว่า งานศึกษาไม่สมบูรณ์เพราะไม่ได้ให้หลักฐานว่าปลามี "ความสำนึกโดยเฉพาะความสำนึกที่คล้ายกับของเราอย่างสำคัญ" และอ้างว่า เพราะสมองปลาต่างกับของมนุษย์มาก ปลาไม่น่าจะมีจิตสำนึกเหมือนกับมนุษย์ ดังนั้น ปฏิกิริยาที่คล้ายกับของมนุษย์ต่อความเจ็บปวดมีเหตุอย่างอื่น นักวิชาการผู้นี้ได้ตีพิมพ์งานศึกษาเมื่อปีก่อนโดยอ้างว่า ปลาไม่สามารถรู้สึกเจ็บปวดเพราะสมองไม่มีคอร์เทกซ์ใหม่ (neocortex)
แต่นักพฤติกรรมสัตว์ก็แย้งว่า ปลาสามารถมีจิตสำนึกโดยไม่มีคอร์เทกซ์ใหม่เพราะ "สปีชีส์ต่าง ๆ กันสามารถใช้โครงสร้างสมองและระบบที่ต่างกันเพื่อทำหน้าที่เดียวกัน" ผู้สนับสนุนสวัสดิภาพของสัตว์ก็ได้ยกประเด็นความทุกข์ของปลาเมื่อติดเบ็ด ประเทศบางประเทศ เช่น เยอรมนีได้ห้ามวิธีการตกปลาบางอย่าง และราชสมาคมเพื่อการป้องกันความโหดร้ายต่อสัตว์ (RSPCA) ของอังกฤษจะดำเนินคดีกับบุคคลที่ทำโหดร้ายต่อปลา
ซาจิโกะ ชิจิมัตสึ
ซาจิโกะ ชิจิมัตสึ (ชื่อเกิด: ซาจิโกะ ซูเอ็ตสึเนะ ; 30 พฤศจิกายน ค.ศ. 1937 ที่จังหวัดฟูกูโอกะ) เธอเป็นนักพากย์สังกัด 81 Produce
ผลงานที่เธอประสบความสำเร็จคือบทโปกิชิในเจ้าหนูกบอภินิหารโนบิ ทามาโกะในโดราเอมอนและสายลับ001ในสายลับ 009
ซิสตีอีน
ซิสตีอีน (cysteine, ตัวย่อ Cys หรือ C) เป็นกรดอะมิโนที่มีสูตรเคมี C3H7NO2S มีโซ่ข้างเป็นหมู่ไธออล ซึ่งเป็นสารประกอบออร์แกโนซัลเฟอร์ ซิสตีอีนมีโครงสร้างเหมือนซีรีน แต่โซ่ข้างที่เป็นอะตอมออกซิเจนถูกแทนที่ด้วยกำมะถัน หากอะตอมกำมะถันถูกแทนที่ด้วยซีลีเนียมจะกลายเป็นซีลีโนซิสตีอีน ซิสตีอีนถูกเข้ารหัสในรหัสทางพันธุกรรมพื้นฐานเป็นโคดอน UGU และ UGC
ซิสตีอีนถูกค้นพบทางอ้อมในปี ค.ศ. 1810 โดยวิลเลียม ไฮด์ วูลลาสตัน นักเคมีชาวอังกฤษและเรียกว่าซิสติกออกไซด์ (cystic oxide) ต่อมาสารนี้รู้จักในชื่อซิสตีน (cystine) ซิสตีนเป็นสารที่เกิดจากโมเลกุลของซิสตีอีนสองตัวจับกันด้วยพันธะไดซัลไฟด์ วูลลาสตันสกัดสารนี้จากนิ่วไตจึงตั้งชื่อตามคำในภาษากรีกโบราณ κύστις (kústis) ที่แปลว่า กระเพาะปัสสาวะ
ชีวสังเคราะห์ของซิสตีอีนในสัตว์มาจากซิสตาไธโอนีน ซึ่งเกิดจากกรดอะมิโนซีรีนได้รับอะตอมกำมะถันจากฮอโมซิสตีอีน กรดอะมิโนอีกชนิดที่กลายสภาพมาจากมีไธโอนีน จากนั้นซิสตาไธโอนีนจะถูกเอนไซม์ซิสตาไธโอนีนแกมมา-ไลเอสสลายกลายเป็นซิสตีอีนและกรดแอลฟา-คีโตบิวทีริก ขณะที่ในพืชและแบคทีเรียเริ่มต้นที่ซีรีนเช่นกัน โดยเปลี่ยนสภาพเป็น O-acetylserine ด้วยเอนไซม์ serine O-acetyltransferase หลังจากนั้น O-acetylserine จะจับกับอะตอมกำมะถันของไฮโดรเจนซัลไฟด์ และถูกเอนไซม์ซิสตีอีนซินเทสสลายกลายเป็นซิสตีอีนและปล่อยแอซิเตต
โดยทั่วไปแล้ว ซิสตีอีนจัดเป็นกรดอะมิโนที่ไม่จำเป็นต่อร่างกาย แต่บางครั้งจัดว่าจำเป็นต่อทารก ผู้สูงอายุและผู้ป่วยที่มีปัญหาด้านเมตาบอลิซึมและการดูดซึมสารอาหารผิดปกติ ซิสตีอีนพบในเนื้อสัตว์ ไข่ ผลิตภัณฑ์นมและถั่ว เป็นส่วนหนึ่งของเบตา-เคราติน ซึ่งเป็นส่วนประกอบสำคัญในผิวหนัง เส้นผม และเล็บ และเป็นหนึ่งในสารตั้งต้นของกลูตาไธโอน สารต้านอนุมูลอิสระที่สำคัญในสิ่งมีชีวิต
วัดเวฬุวัน (จังหวัดปทุมธานี)
วัดเวฬุวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพูน อำเภอเมืองปทุมธานี จังหวัดปทุมธานี มีที่ดินที่ตั้งวัดจำนวน 15 ไร่ ด้านทิศตะวันออกติดต่อกับทางรถไฟสายเหนือ ทิศตะวันตกติดต่อกับคลองเปรมประชากร
วัดเวฬุวันสร้างเมื่อวันที่ 8 มีนาคม พ.ศ. 2465 โดยมีพระภิกษุ 2 รูป คือ พระผึ่งและพระจอกเป็นผู้ดำเนินการสร้างวัด และได้ขนานนามว่า วัดเวฬุวันราษฎร์บำรุงอาราม ต่อมาได้เปลี่ยนชื่อมาเป็น "วัดเวฬุวัน" วัดได้รับพระราชทานวิสุงคามสีมาเมื่อวันที่ 27 กันยายน พ.ศ. 2481 เขตวิสุงคามสีมากว้าง 20 เมตร ยาว 40 เมตร ได้ผูกพัทธสีมาเมื่อ พ.ศ. 2492 ทางวัดได้ให้ทางราชการตั้งโรงเรียนที่ดินของวัด คือ โรงเรียนวัดเวฬุวัน
อาคารเสนาสนะที่สำคัญ ได้แก่ อุโบสถกว้าง 7.30 เมตร ยาว 19.70 เมตร สร้างเมื่อ พ.ศ. 2500 กุฏิสงฆ์จำนวน 9 หลัง หอสวดมนต์ ศาลาการเปรียญ ปูชนียวัตถุมีพระประธานในอุโบสถ หน้าตักกว้าง 1.30 เมตร นอกจากนี้ยังมีพระพุทธรูปปางสมาธิอีกจำนวน 2 องค์ อยู่ที่ศาลาการเปรียญและหอสวดมนต์
เอลิเนอร์แห่งอังกฤษ เคาน์เตสแห่งบาร์
เอเลนอร์แห่งอังกฤษ เคาน์เตสแห่งบาร์ (Eleanor of England, Countess of Bar) เป็นพระราชธิดาของพระเจ้าเอ็ดเวิร์ดที่ 1 แห่งอังกฤษกับพระราชินีเลโอนอร์แห่งกัสติยา ทรงสมรสกับอ็องรีที่ 3 เคานต์แห่งบาร์
เอเลนอร์เป็นพระราชบุตรคนที่ห้าหรือหกของพระเจ้าเอ็ดเวิร์ดที่ 1 แห่งอังกฤษกับพระราชินีเลโอนอร์แห่งกัสติยา โดยทรงเป็นพระราชบุตรผู้มีชีวิตรอดคนโต (พระเชษฐาและพระเชษฐภคินีของพระองค์ คือ แคทเธอรีน, โจน, จอห์น และเฮนรี และอาจมีทารกหญิงที่ประสูติก่อนกำหนดในปี ค.ศ. 1255) ทรงประสูติก่อนหน้าวันที่ 18 มิถุนายน ค.ศ. 1269 ซึ่งเป็นวันที่พระเจ้าเฮนรีที่ 3 พระอัยกาของพระองค์ได้พระราชทานที่ดินมูลค่า 10 ปอนด์ให้แก่ฌ็อง เดอ บูม ทหารรักษาพระองค์ของเลโอนอร์แห่งกัสติยา จากการนำข่าวการประสูติของเอเลนอร์มาแจ้งแก่กษัตริย์
ในวัยเด็กเอเลนอร์ไม่ค่อยได้พบเจอพระราชบิดามารดา พระเจ้าเอ็ดเวิร์ดที่ 1 กับเลโอนอร์แห่งกัสติยาเดินทางออกจากอังกฤษไปทำสงครามครูเสดในเดือนสิงหาคม ค.ศ. 1270 ซึ่งเอเลนอร์มีพระชนมายุเพียง 1 พรรษา และกลับมาอังกฤษในเดือนสิงหาคม ค.ศ. 1274 ในช่วงสิบห้าปีแรกของเอเลนอร์ เลโอนอร์แห่งกัสติยาตั้งครรภ์แทบปีต่อปี แต่พระราชบุตรส่วนใหญ่อายุสั้น (มีพระราชบุตรเพียงหกคนที่สิ้นพระชนม์หลังเลโอนอร์แห่งกัสติยา)
พระขนิษฐาที่มีชีวิตรอดคนถัดจากเอเลนอร์ คือ โจนแห่งเอเคอร์ซึ่งมีพระชนมายุน้อยกว่าเอเลนอร์ 3 ปี โจนใช้ชีวิตช่วงหนึ่งอยู่กับฌานแห่งดามาร์แต็ง พระราชินีม่ายแห่งกัสติยาผู้เป็นพระอัยกีที่ปงตีเยอ และเดินทางมาอังกฤษในปี ค.ศ. 1279 พี่น้องที่มีชีวิตรอดคนอื่นๆ ของเอเลนอร์ ได้แก่ มาร์กาเร็ต, แมรี, เอลิซาเบธ และพระเจ้าเอ็ดเวิร์ดที่ 2 ซึ่งมีพระชนมายุน้อยกว่าเอเลนอร์ 6 ปี, 10 ปี, 13 ปี และ 15 ปีตามลำดับ
เอเลนอร์ยังเป็นเพียงเด็กน้อยในตอนที่พระเจ้าเอ็ดเวิร์ดที่ 1 พระราชบิดาจับพระองค์หมั้นหมายกับอัลฟอนโซ พระราชนัดดาของพระเจ้าไชเมที่ 1 แห่งอารากอนและพระราชโอรสคนโตของพระเจ้าเปโดรที่ 3 ในปี ค.ศ. 1273 อัลฟอนโซซึ่งมีพระชนมายุมากกว่าพระองค์เล็กน้อยประสูติในเดือนพฤศจิกายน ค.ศ. 1265
ในเดือนมิถุนายน ค.ศ. 1282 ราววันคล้ายวันประสูติปีที่ 13 ของเอเลนอร์ พระเจ้าเปโดรที่ 3 กดดันพระเจ้าเอ็ดเวิร์ดที่ 1 ให้ส่งตัวพระราชธิดามาอารากอนเพื่อสมรสกับพระราชโอรสของพระองค์ พระเจ้าเอ็ดเวิร์ดปฏิเสธโดยให้เหตุผลว่าอะลิอูโนแห่งพรอว็องส์ พระราชมารดาของพระองค์ และเลโอนอร์แห่งกัสติยา พระมเหสีของพระองค์ ขอร้องไม่ให้พระองค์ส่งตัวเอเลนอร์ไป เนื่องจากเอเลนอร์ยังเด็กมาก ทั้งอะลิอูโนและเลโอนอร์ต่างมีพระชนมายุอยู่ในวัยไล่เลี่ยกับเอเลนอร์ในตอนที่สมรสจึงทำให้ทั้งคู่คิดว่าเป็นวัยที่ยังเด็กเกินไป
ในเดือนพฤศจิกายน ค.ศ. 1285 พระเจ้าอัลฟอนโซที่ 3 ขึ้นสืบทอดตำแหน่งเป็นกษัตริย์แห่งอารากอนต่อจากพระราชบิดา ก่อนฤดูร้อนของปี ค.ศ. 1291 พระองค์เริ่มคิดถึงการอภิเษกสมรส แต่พระเจ้าอัลฟอนโซสวรรคตอย่างกระทันหันในเดือนมิถุนายน ค.ศ. 1291 ด้วยวัยเพียง 25 พรรษา พระเจ้าไชเมที่ 2 ผู้เป็นพระอนุชาได้สืบทอดตำแหน่งต่อจากพระองค์
พระเจ้าเอ็ดเวิร์ดที่ 1 ได้มองหาพันธมิตรคนใหม่มาสมรสกับเอเลนอร์ สุดท้ายพระองค์ก็ได้สมรสในวันที่ 20 กันยายน ค.ศ. 1293 ด้วยวัย 24 พรรษา พิธีสมรสจัดขึ้นที่บริสตอล และเจ้าบ่าวคืออ็องรีที่ 3 เคานต์แห่งบาร์ โดยบาร์ตั้งอยู่ทางตะวันออกเฉียงเหนือของฝรั่งเศสและเป็นส่วนหนึ่งของดัชชีลอแรนบน โดยมีบาร์เลอดุกเป็นเมืองหลวง ในเดือนพฤษภาคม ค.ศ. 1294 เคานต์อ็องรีได้จัดการประลองทวนขึ้นเพื่อเป็นเกียรติแก่เจ้าสาวของตน
เอเลนอร์ได้ให้กำเนิดบุตรสองคน คือ
เอเลนอร์สิ้นพระชนม์ในเดือนสิงหาคม ค.ศ. 1298 ด้วยวัยเพียง 29 พรรษา ในฤดูใบไม้ผลิของ ค.ศ. 1306 พระเจ้าเอ็ดเวิร์ดที่ 1 ได้นำตัวฌานแห่งบาร์ พระราชนัดดาวัย 9 หรือ 10 พรรษามาอังกฤษและจับเธอสมรสกับเคานต์แห่งเซอร์รีย์
วัดเจริญพรต
วัดเจริญพรต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมาบกราด อำเภอพระทองคำ จังหวัดนครราชสีมา
วัดเจริญพรต เดิมชื่อ วัดเจริญผล วัดเพ่อเว่อ หรือ วัดเจ้อเว่อ แต่ก่อนเป็นป่าดง อุดมไปด้วยสัตว์ป่า บริเวณนั้นมีหนองน้ำ ช้างป่าจะลงมาอาบน้ำอยู่เสมอ เลยเรียกว่า "บ้านเพ่อเว่อ"
ได้ก่อสร้างขึ้นเมื่อ พ.ศ. 2450 และได้ขึ้นทะเบียนก่อสร้างเมื่อปีมะเมีย เดีอน 4 ขึ้น 10 ค่ำ ตรงกับวันพฤหัสบดีที่ 26 กุมภาพันธ์ พ.ศ. 2474 ที่ดินที่สร้างวัดได้รับบริจากจากของสองครอบครัว คือ เที่ยหลงเซิ่ง แม่ผ่อง แซได้ว และพ่อเทียน แม่ทอง ชนะภัย มีเนื้อที่เดิมทั้งหมด 19 ไร่ 3 งาน 94 ตารางวา ต่อมา พ.ศ. 2490 ได้เปลี่ยนชื่อเป็น "วัดเจริญพรต" ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2529
อาคารเสนาสนะที่สำคัญ ได้แก่ อุโบสถไม้ ขนาดกว้าง 5 เมตร ยาว 14 เมตร ใต้ถุนโล่ง สร้างเสร็จเมื่อ พ.ศ. 2496 สร้างด้วยไม้เนื้อแข็งทั้งหลัง เสาทุกต้นเป็นไม้มะค่า หลังคามุงกระเบื้อง ได้ผูกพัทธสีมาเมื่อ พ.ศ. 2498
วัดท่ากระชับ
วัดท่ากระชับ เป็นวัดราษฎร์สังกัดคณะสงฆ์มหานิกาย ตั้งอยู่เลขที่ 121/3 หมู่ที่ 1 ในตำบลท่ากระชับ อำเภอนครชัยศรี จังหวัดนครปฐม
วัดท่ากระชับ หรือ วัดป่า ตั้งวัดเมื่อวันที่ 27 เมษายน พ.ศ. 2541 โดยมีนายเผดิมชัย สะสมทรัพย์ เป็นผู้ขออนุญาตตั้งวัด เริ่มแรกเป็นสำนักสงฆ์ ชื่อ สำนักสงฆ์วิมุติธรรมสถาน สมเด็จพระสังฆราชเจ้า กรมหลวงวชิรญาณสังวรเสด็จมาเปิดป้ายเมื่อ พ.ศ. 2528 พื้นที่เดิมเป็นที่รกร้างว่างเปล่า มีเพียงเสนาสนะคือ กุฏิมุงจาก มีพระครูวิมลธรรมธัชเป็นเจ้าอาวาส ต่อมาวัดได้บูรณะมาตามลำดับ จนมีเนื้อที่ราว 29 ไร่เศษ และได้ก่อสร้างอุโบสถกว้าง 20 เมตร ยาว 37 เมตร อุโบสถมีความเรียบง่าย มีความสูงจากพื้นถึงหลังคา 14 เมตร พื้นปูหินแกรนิต ภายในประดิษฐานพระประธาน คือ พระพุทธชินราชจำลอง ขนาดหน้าตัก 149 นิ้ว
ดาการ์แรลลี
ดาการ์แรลลี หรือ เดอะ ดาการ์ ในอดีตรู้จักกันในชื่อ ปารีส-ดาการ์ เป็นการแข่งขันรถประจำปี ที่จัดการแข่งขันโดยองค์กรกีฬาอามอรี (Amaury Sport Organisation - ASO) บริษัทสัญชาติฝรั่งเศสที่ก่อตั้งโดยฟิลิปเป อามอรี จัดการแข่งขันครั้งแรกในปี ค.ศ. 1978
เส้นทางการแข่งขันส่วนใหญ่เริ่มต้นจากปารีส ประเทศฝรั่งเศส มีเส้นทางผ่านภูมิประเทศทุรกันดารหลากหลายชนิดทั้งทะเลทราย บ่อโคลน ทุ่งหญ้า ทุ่งหิน หุบผาสูงชัน เนินทรายในทวีปยุโรปและทวีปแอฟริกา ไปสิ้นสุดที่ดาการ์ ประเทศเซเนกัล แต่หลังจากเกิดเหตุการณ์สังหารนักท่องเที่ยวชาวฝรั่งเศสในประเทศมอริเตเนียในช่วงปลายปี ค.ศ. 2007 โดยกลุ่มก่อการร้ายอัลกออิดะฮ์ ทำให้เกิดความกังวลเรื่องความปลอดภัยของผู้ร่วมแข่งขัน จนต้องงดการแข่งขันในช่วงต้นปี ค.ศ. 2008 และย้ายการแข่งขันไปจัดในทวีปอเมริกาใต้ ที่อาร์เจนตินาและชิลี ตั้งแต่ปี ค.ศ. 2009 จนถึง ค.ศ. 2019 ในปี ค.ศ. 2020 ดาการ์แรลลีย้ายไปแข่งขันที่ประเทศซาอุดีอาระเบีย
การแข่งขันแบ่งออกเป็น 5 ระดับ คือ รถจักรยานยนต์ รถยนต์ (น้ำหนักต่ำกว่า 3,500 กิโลกรัม) รถบรรทุก (น้ำหนักมากกว่า 3,500 กิโลกรัม) ควอดไบค์ และยูทีวี เส้นทางการแข่งขันในแต่ละวัน มีตั้งแต่ระยะทางสั้น ๆ จนถึงเฉลี่ย 800-900 กิโลเมตร
เคยมีนักแข่งชาวไทย 2 คน ที่เข้าร่วมการแข่งขันรายการนี้จนจบ ได้แก่ พรสวรรค์ ศิริวัฒนกุล ในปี ค.ศ. 1992-1995 และมานะ พรศิริเชิด ในปี ค.ศ. 2009 ทั้งสองคนสังกัดทีมมิตซูบิชิ มอเตอร์ส
วอลเลย์บอลหญิงไทยแลนด์ลีก 2008
วอลเลย์บอลหญิงไทยแลนด์ลีก 2008 หรือ วอลเลย์บอล "แสงโสม" ไทยแลนด์ลีก ครั้งที่ 3 โดยครั้งนี้จัดขึ้นเป็นครั้งที่ 3 ของการแข่งขัน ซึ่งมีทีมเข้าร่วมการแข่งขันทั้งหมด 10 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 28 กุมภาพันธ์ พ.ศ. 2551
หงส์แดง
หงส์แดง หรือ หงส์ไฟ (Fenghuang; 凤凰) เป็นสัตว์วิเศษตามความเชื่อของชาวจีน หงส์แดงเป็นตัวแทนของความโชคดีและความสง่างามยกย่องให้เป็นสัตว์มงคลตัวแทนของเพศหญิง (ธาตุหยิน) คู่กับมังกรตัวแทนของผู้ชาย (ธาตุหยาง) บางตำนานบอกว่าเป็นสัตว์วิเศษชนิดเดียวที่สามารถต่อกรกับมังกรได้ แม้ว่าหงส์จะเป็นสัญลักษณ์ของเพศหญิง แต่หงส์ก็มีทั้งตัวผู้และตัวเมีย
หงส์แดง (Vermillion Bird; 朱雀) ยังอาจหมายถึง สัตว์เทพในตำนานความเชื่อจีนซื่งแปลเป็นภาษาไทยว่าหงส์เช่นเดียวกัน มีลักษณะเด่นของนก 5 ชนิดรวมกัน มีขนเป็นเปลวไฟ อาศัยอยู่ที่เทือกเขาแดงทางแดนใต้ที่สวยงาม ไม่เคยแตะต้องสิ่งมีชีวิตแต่ดำรงชีพด้วยการกินเมล็ดไผ่เท่านั้น ได้รับการยกย่องให้เป็นเจ้าแห่งนกทั้งปวง กล่าวกันว่าเมื่อหงส์ไฟบินผ่านที่ใดเหล่าวิหคทั้งหลายจะแสดงการคารวะให้ เป็นหนึ่งใน 4 เทพศักดิ์สิทธิ์ผู้พิทักษ์ ประจำทิศใต้ เป็นตัวแทนของฤดูร้อน (ธาตุไฟ) ใครก็ตามที่ได้ดื่มเลือดของหงส์แดงจะมีชีวิตเป็นอมตะ และน้ำตาของหงส์แดงมีสรรพคุณในการรักษาบาดแผลและแก้พิษทุกชนิดด้วย ซึ่งคล้ายกับนกฟีนิกซ์ตามความเชื่อของชาวตะวันตก
ธงแซนซิบาร์
ธงแซนซิบาร์ ประกาศใช้เมื่อวันที่ 9 มกราคม ค.ศ. 2005 ประกอบด้วยแถบ 3 สีคือ สีน้ำเงิน สีดำ และสีเขียว เรียงจากบนลงล่าง ด้านคันธงมุมบนประดับด้วยธงชาติแทนซาเนีย โดยสีน้ำเงินแทนแหล่งน้ำ สีดำแทนชาวสวาฮีลี และสีเขียวแทนพืชพันธุ์ ธงแซนซิบาร์มีที่มาจากธงชาติสาธารณรัฐประชาชนแซนซิบาร์และเพมบา ในปี ค.ศ. 1964
ธงในอดีต
แซนซิบาร์ใช้ธงสีแดงตามรัฐสุลต่านมัสกัตและโอมาน มาตั้งแต่ ค.ศ. 1698 และใช้ต่อมาในสมัยรัฐสุลต่านแซนซิบาร์ จนกระทั่งได้รับเอกราชจากสหราชอาณาจักร ในปี ค.ศ. 1963 จึงมีการเพิ่มวงกลมสีเขียวที่ภายในประดับด้วยดอกกานพลูสีเหลือง 2 ดอก เข้าไปในธงสีแดง ต่อมาในวันที่ 12 มกราคม ค.ศ. 1964 รัฐสุลต่านแซนซิบาร์ถูกล้มล้าง และมีการสถาปนาสาธารณรัฐประชาชนแซนซิบาร์และเพมบา จึงมีการเปลี่ยนมาใช้ธงแถบสีดำ สีเหลืองและสีน้ำเงิน ต่อมาในวันที่ 29 มกราคม ปีเดียวกัน มีการเปลี่ยนมาใช้ธงแถบสีน้ำเงิน สีดำและสีเขียว ซึ่งมีพื้นฐานมาจากธงพรรคแอฟโฟร-ชีราซี (Afro-Shirazi Party) และใช้ต่อมาจนกระทั่งแซนซิบาร์รวมกับแทนกันยีกา กลายเป็นประเทศแทนซาเนียในปัจจุบัน
ชะชะช่า
ชะชะช่า (cha cha cha) อาจหมายถึง
ศุ บุญเลี้ยง
ศุ บุญเลี้ยง มีชื่อเล่นคือ จุ้ย ศิลปิน นักเขียน เจ้าของธุรกิจร้านอิ่มอุ่น ชาวเกาะสมุย เป็นที่รู้จักจากการเป็นสมาชิกวงเฉลียง กลุ่มตัวโน้ตอารมณ์ดีที่สร้างตำนานของประเทศไทย หลังจากแยกตัวออกจากวงเฉลียงยังคงมีผลงานเพลงเดี่ยวออกมาหลายผลงาน เช่น ภูเขา-ทะเล อิ่มอุ่น และงานเขียนในชื่อตัวเองและนามปากกา สมจุ้ย เจตนาน่าสนุก
ประวัติ
โดยที่ชื่อ "ศุ บุญเลี้ยง" นั้นมาจากการที่นั่งรถเมล์ไปที่ห้าแยกลาดพร้าว แล้วพบป้ายแผ่นหนึ่งที่ติดอยู่ที่ห้างเซ็นทรัลลาดพร้าว มีคำว่า "ศุ" เห็นว่าเพราะดี เลยใช้เป็นชื่อตัวตราบจนปัจจุบัน (ป้ายแผ่นนั้น เขียนเต็ม ๆ ว่า "ศุกร์ เสาร์ อาทิตย์ ปิด 4 ทุ่ม" )
หนังสือ
สารคดีท่องเที่ยว
รวมเรื่องสั้น
ล็อกฮีด (ตัวละคร)
ล็อกฮีด (Lockheed) เป็นตัวละครที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ ซึ่งตัวละครนี้ส่วนใหญ่มักปรากฏร่วมกับทีมเอ็กซ์เมน โดยเป็นมังกรต่างดาวและเป็นสหายที่รู้จักกันมานานของชาโดว์แคท (คิตตี ไพรด์) ซึ่งเป็นสมาชิกของเอ็กซ์เมนและเอกซ์แคลิเบอร์
อนึ่ง ล็อกฮีดปรากฏตัวเล็กน้อยในซีรีส์แอนิเมชันทางโทรทัศน์ที่เกี่ยวข้องกับเอ็กซ์เมน และได้รับการเปิดตัวในฉบับคนแสดงในภาพยนตร์ ค.ศ. 2020 เรื่องมิวแทนท์รุ่นใหม่
ประวัติการตีพิมพ์
ล็อกฮีดได้รับการสร้างโดยนักเขียนชื่อคริส เคลร์มอนต์ กับศิลปินชื่อพอล สมิธ และปรากฏตัวครั้งแรกในอันแคนนีเอ็กซ์เมน #166 (เดือนกุมภาพันธ์ ค.ศ. 1983)
ประวัติตัวละคร
ในดิอันแคนนีเอ็กซ์เมน # 153 ตอน"คิตตีส์แฟรีเทล" คิตตี ไพรด์ ซึ่งเป็นสมาชิกวัยสาวของเอ็กซ์เมน ได้เล่านิทานก่อนนอนให้อิลลียานา รัสปูติน วัยสาวซึ่งอาศัยอยู่กับเอ็กซ์เมนในเวลานั้นฟัง โดยเรื่องราวนี้จำลองเอ็กซ์เมน รวมถึงจีน เกรย์ ผู้ล่วงลับไปเมื่อไม่นานมานี้ ในบทบาทของตัวละครในเทพนิยาย ซึ่งหนึ่งในตัวละครดังกล่าวคือมังกรดำขนาดยักษ์ชื่อ "ล็อกฮีด" ที่อิงมาจากอากาศยานไอพ่นล็อกฮีด เอสอาร์-71 แบล็กเบิร์ด ดัดแปลงของเอ็กซ์เมน
เทศมณฑล (ไต้หวัน)
เทศมณฑล หรือในรัฐธรรมนูญเรียกว่า hsien (เซี่ยน) เป็นหน่วยการปกครองประเภทหนึ่งในสาธารณรัฐจีน (ประเทศไต้หวัน) ตามโครงสร้างการบริหารของไต้หวัน เทศมณฑลอยู่ในระดับเดียวกับนครภายใต้มณฑล
เทศมณฑลเคยอยู่ภายใต้การปกครองของมณฑล แต่ในปี 1998 หน่วยงานการบริหารของมณฑลก็ได้รับการปรับปรุงให้คล่องตัวขึ้นและลดขนาดให้เป็นองค์กรที่ไม่มีอำนาจปกครองตนเอง จนปี 2018 หน่วยงานการบริหารของมณฑลทั้งหมดก็ได้ถูกยกเลิกอย่างเป็นทางการ ทำให้ในปัจจุบัน เทศมณฑล และนครภายใต้มณฑล (ซึ่งเปลี่ยนชื่อเรียกให้สั้นลงเป็น "นคร") ถือเป็นเขตการปกครองระดับบนสุดที่กำกับโดยรัฐบาลกลางของไต้หวัน
ประวัติ
เขตการปกครองที่เรียกว่า เซี่ยน (縣) ก่อตั้งขึ้นครั้งแรกในปี 1661 โดยราชอาณาจักรตงหนิง ต่อมาจักรวรรดิชิงที่เข้ามาปกครองไต้หวัน ก็ได้รับเขตการปกครองประเภทนี้มาใช้ ด้วยจำนวนชาวจีนฮั่นที่เพิ่มขึ้นในไต้หวัน จำนวนเทศมณฑลก็เพิ่มขึ้นตามเวลาด้วยเช่นกัน เมื่อสิ้นสุดยุคจักรวรรดิชิง ขณะนั้นในไต้หวันมีเทศมณฑลจำนวน 11 แห่ง มิชชันนารีโปรเตสแตนต์ในจีนเริ่มใช้คำว่า hien เป็นอักษรโรมัน
ไต้หวันถูกญี่ปุ่นยึดครองตามสนธิสัญญาชิโมโนเซกิในปี 1895 ทำให้ในช่วงที่ไต้หวันอยู่ภายใต้การปกครองของญี่ปุ่น ต้องเปลี่ยนระบบการแบ่งเขตการปกครองไปเป็นระบบของญี่ปุ่น เดือนกันยายน 1945 ไต้หวันแบ่งออกเป็น 8 จังหวัด (州 และ 廳)
หลังจากที่ญี่ปุ่นคืนไต้หวันให้กับจีนเมื่อวันที่ 25 ตุลาคม 1945 จังหวัดต่าง ๆ ได้ถูกเปลี่ยนแปลงเป็น 8 เทศมณฑล (縣) โดยใช้ชื่อเดิม และอยู่ภายใต้มณฑลไต้หวันของสาธารณรัฐจีน การอ่านชื่อของเทศมณฑลต่าง ๆ ได้เปลี่ยนจากภาษาญี่ปุ่นเป็นภาษาจีนกลาง โดยยังคงตัวอักษรจีนของญี่ปุ่นไว้ อนึ่ง นครที่อยู่ภายใต้การปกครองของจังหวัดในสมัยที่ญี่ปุ่นปกครอง ส่วนใหญ่ได้รับการเปลี่ยนแปลงเป็นนครภายใต้มณฑล ซึ่งไม่ได้เป็นส่วนหนึ่งของเทศมณฑลใด ๆ
ปลายปี 1949 รัฐบาลสาธารณรัฐจีนแพ้สงครามกลางเมืองจีนและย้ายที่ตั้งรัฐบาลไปที่ไทเป ไต้หวัน ต่อมาปี 1950 เทศมณฑลในไต้หวันได้มีการจัดระเบียบใหม่ เทศมณฑลทางตะวันตกของไต้หวันที่มีประชากรหนาแน่นบางเทศมณฑลได้ถูกแบ่งออกเป็นสองถึงสามเทศมณฑล ส่งผลให้จำนวนเทศมณฑลเพิ่มขึ้นเป็น 16 แห่ง หลังจบสงคราม รัฐบาลสาธารณรัฐจีนได้ควบคุมเกาะนอกชายฝั่งของจีนแผ่นดินใหญ่เพียงไม่กี่เกาะเท่านั้น ซึ่งดินแดนเหล่านี้ได้รับการจัดระเบียบใหม่เป็นสองเทศมณฑล ได้แก่ จินเหมิน และเหลียนเจียง ซึ่งขึ้นกับมณฑลฝูเจี้ยน จำนวนเทศมณฑลที่อยู่ภายใต้มณฑลไต้หวัน 16 แห่ง และมณฑลฝูเจี้ยน 2 แห่ง ยังคงมีจำนวนเท่าเดิมจนถึงต้นทศวรรษ 1990
หลังการปฏิรูปประชาธิปไตยในช่วงต้นทศวรรษ 1990 ได้มีการถกเถียงกันอย่างกว้างขวางเกี่ยวกับข้อเสนอการปฏิรูปฝ่ายบริหารมากขึ้น และทำให้เทศมณฑลที่มีประชากรหนาแน่นบางแห่งได้รับการเปลี่ยนแปลงฐานะเป็นนครปกครองโดยตรง (หรือเทศบาลพิเศษ) ในปี 2010 และ 2014 ซึ่งเทศมณฑลดังกล่าวมีดังนี้
ปัจจุบัน มีการจัดตั้งเทศมณฑลตาม รัฐบัญญัติการปกครองส่วนท้องถิ่น ภายใต้การกำกับดูแลของกระทรวงมหาดไทยไต้หวัน รัฐบัญญัตินี้ยังมีมาตราพิเศษที่ให้เทศมณฑลที่มีประชากรมากกว่าสองล้านคน มีสิทธิพิเศษบางประการในการปกครองท้องถิ่นที่ออกแบบมาสำหรับนครปกครองโดยตรง มักเรียกเทศมณฑลประเภทนี้ว่า กึ่งนครปกครองโดยตรง (準直轄市) โดยคำนี้ใช้กับซินเป่ย์และเถาหยวนก่อนที่จะยกฐานะเป็นนครปกครองโดยตรง
เทศมณฑลในปัจจุบัน
ปัจจุบันมี 13 เทศมณฑล ดังนี้
จากมาตรา 9 ในบทบัญญัติเพิ่มเติมของรัฐธรรมนูญแห่งสาธารณรัฐจีน ซึ่งวางระเบียบโดยรัฐบัญญัติการปกครองท้องถิ่น แต่ละเทศมณฑลจะมีคณะบริหารที่นำโดยผู้ว่าการเทศมณฑลที่มาจากเลือกตั้ง และสภาเทศมณฑลที่มาจากเลือกตั้งซึ่งทำหน้าที่ฝ่ายนิติบัญญัติ
ฟุตบอลโลก 2022 กลุ่มบี
กลุ่มบีของฟุตบอลโลก 2022 ลงเล่นตั้งแต่วันที่ 21 ถึง 29 พฤศจิกายน ค.ศ. 2022 กลุ่มนี้ประกอบด้วยอังกฤษ, อิหร่าน, สหรัฐ และเวลส์ ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย
ทีม
หมายเหตุ
ซุคฮอย ซู-33
ซุคฮอย ซู-33 (อังกฤษ: Sukhoi Su-33) (นาโต้ใช้ชื่อรหัสว่า: แฟลงเกอร์-ดี) เป็นเครื่องบินขับไล่ทุกสภาพอากาศ,ประจำเรือบรรทุกเครื่องบิน,สองเครื่องยนต์,ครองความได้เปรียบทางอากาศ ออกแบบโดยบริษัทซุคฮอยและสร้างโดยบริษัท KnAAPO, มีต้นกำเนิดมาจาก ซู-27และในช่วงแรกรู้จักกันในชื่อ ซู-27เค. เมื่อเทียบกับซู-27, ซู-33 มีโครงสร้างช่วงล่างที่แข็งแรงและปีกที่พับได้,หางที่หมุนได้,ทุกอย่างสำหรับการขึ้น-ลงบนเรือบรรทุกเครื่องบิน. ซู-33มีปีหน้าและมีปีกที่ใหญ่กว่าซู-27สำหรับเพิ่มน้ำหนักในการแบกอาวุธ. ซู-33 ได้อัพเกรดเครื่องยนต์และเพิ่มล้อหน้าสองล้อ, และการเติมน้ำมันทางอากาศ ในอนาคต ซู-33 จะถูกทดแทนโดย มิก-29เค
ฟุตบอลโลก 2022 กลุ่มบี
ตารางคะแนน
ในรอบ 16 ทีมสุดท้าย:
นัด
เวลาที่ระบุไว้คือเวลามาตรฐานอาระเบีย (UTC+3) ซึ่งเป็นเวลาท้องถิ่น
อังกฤษ พบ อิหร่าน
<section begin=B1 /><section end=B1 />
สหรัฐ พบ เวลส์
<section begin=B2 /><section end=B2 />
อังกฤษ พบ สหรัฐ
<section begin=B4 /><section end=B4 />
เวลส์ พบ อังกฤษ
<section begin=B5 /><section end=B5 />
อิหร่าน พบ สหรัฐ
<section begin=B6 /><section end=B6 />
ทศวรรษ
ทศวรรษ (decade) หมายถึงรอบ 10 ปี เป็นการอ้างถึงช่วง 10 ปีช่วงใดช่วงหนึ่ง ปกติแล้วจะใช้กับคริสต์ศักราช เช่น ช่วง ค.ศ. 1960–1969 เรียกว่า คริสต์ทศวรรษ 1960 และเป็นที่เข้าใจกันทั่วไปว่า เมื่อเอ่ยถึงทศวรรษย่อมหมายถึงทศวรรษของคริสต์ศักราช แต่จะใช้กับพุทธศักราชก็ได้ จะเรียกว่า "พุทธทศวรรษ"
รากศัพท์
คำว่า ทศวรรษ ในภาษาไทยนั้นไม่ปรากฏชัดว่าเริ่มนิยมใช้กันเมื่อใด ทศวรรษ เป็นคำสันสกฤตเต็มรูป หมายความว่าเป็นศัพท์ที่มีอยู่แล้วในภาษาสันสกฤต ทศวรฺษ ซึ่งมีการใช้มานานแล้ว มิใช่คนไทยนำศัพท์สันสกฤตมาผูกขึ้นเอง ทศ แปลว่า 10 และ วรรษ แปลว่า ปี ดังนั้นความหมายตามตัวอักษรของ ทศวรรษ ในภาษาสันสกฤตแต่เดิมจึงหมายถึง จำนวน 10 ปี แต่มักจะนำมาใช้ในความหมายว่า รอบสิบปี พจนานุกรมฉบับราชบัณฑิตยสถานระบุคำอ่านว่า ทด-สะ-วัด โดยให้นิยามว่า รอบ 10 ปี และระบุที่มาว่ามาจาก decade
ก็อทลีพ ไดม์เลอร์
ก็อทลีพ วิลเฮ็ล์ม ไดม์เลอร์ (Gottlieb Wilhelm Daimler; 17 มีนาคม ค.ศ. 1830 – 6 มีนาคม ค.ศ. 1900) เป็นวิศวกรชาวเยอรมัน เป็นผู้บุกเบิกการผลิตเครื่องยนต์สันดาปภายในและพัฒนารถยนต์ และร่วมกับวิลเฮ็ล์ม ไมบัค ผลิตรถจักรยานยนต์เป็นครั้งแรกในปี ค.ศ. 1885 ต่อมาทั้งสองได้ร่วมกันก่อตั้งบริษัทเดมเลอร์มอเตอร์ (Daimler Motors Corporation) ซึ่งต่อมารวมตัวกับบริษัทของคาร์ล เบ็นทซ์ กลายเป็นไดม์เลอร์-เบนซ์ (ไดม์เลอร์ อาเก ในปัจจุบัน) ผู้ผลิตรถยนต์เมอร์เซเดส-เบนซ์
ชะชะช่า (การเต้นรำ)
ชะชะช่า (cha-cha-cha) เป็นชื่อเรียกการเต้นรูปแบบหนึ่ง มีถิ่นกำเนิดจากประเทศคิวบา
ชะชะช่า มักจะเต้นร่วมกับเพลงแนวชะชะช่า แนะนำโดยนักแต่งเพลงและนักไวโอลินชาวคิวบา เอนริเก ฮอรีน ใน ค.ศ. 1953 จังหวะต่อยอดจากการเต้นแบบ ดันซอน (danzón) โดยการลัดจังหวะดนตรีจากดนตรีสี่จังหวะ ชื่อท่าเต้นมาเป็นสัทพจน์ มาจากจังหวะของเครื่องดนตรีกวีโร่ (güiro) และเสียงย่ำเท้าของนักเต้น
เอ็นบีเอ นัดชิงชนะเลิศ 2019
เอ็นบีเอ นัดชิงชนะเลิศ 2019 (2019 NBA Finals) เป็นการแข่งขันบาสเกตบอลนัดชิงชนะเลิศของสมาคมบาสเกตบอลแห่งชาติ (เอ็นบีเอ) ฤดูกาล 2018–19 ซึ่งโทรอนโตแร็ปเตอส์จะแข่งขันกับโกลเดนสเตตวอร์ริเออส์ โดยทั้งสองทีมเป็นทีมที่ชนะการแข่งขันรอบชิงชนะเลิศคอนเฟอเรนซ์ (แร็ปเตอส์เป็นแชมป์สายตะวันออก และวอร์ริเออส์เป็นแชมป์สายตะวันตก) และทั้งสองทีมจะต้องแข่งขันในระบบ 4 ใน 7 นัด (หนึ่งทีมจะต้องชนะอย่างน้อยสี่นัด) โดยเริ่มการแข่งขันในวันที่ 30 พฤษภาคมและสิ้นสุดในวันที่ 16 มิถุนายน ถ้าหากต้องมี 7 นัด
วอร์ริเออส์ได้แข่งในเอ็นบีเอ นัดชิงชนะเลิศ ครั้งนี้เป็นครั้งที่ห้าติดต่อกันในนัดชิงชนะเลิศ และเป็นครั้งแรกของแร็ปเตอส์ที่ได้แข่งในนัดชิงชนะเลิศ
โทรอนโตแร็ปเตอส์ชนะการแข่งขันนัดชิงชนะเลิศ 4-2 นัดสุดท้ายคือนัดที่ 6
สนามแข่งขัน
สนามแข่งขันสองสนามได้รับการจัดขึ้นที่ออราเคิลอารีนา ออกแลนด์ และสโกเชียแบงก์อารีนา โทรอนโต
โคกิ เอโต
โคกิ เอโต นักมวยสากลอาชีพชาวญี่ปุ่น เป็นอดีตแชมป์เฉพาะกาล สมาคมมวยโลก (WBA) ในรุ่นฟลายเวท (112 ปอนด์)
ประวัติ
เอโต ได้แชมป์เฉพาะกาล WBA รุ่นฟลายเวท มาครอง ด้วยการเอาชนะคะแนนอย่างเป็นเอกฉันท์ ต่อ คมพยัคฆ์ ป.ประมุข ด้วยคะแนน 113-114, 113-114 และ 111-116 ในวันที่ 1 สิงหาคม พ.ศ. 2556 ที่กรมทหารราบที่ 11 รักษาพระองค์ แขวงอนุสาวรีย์ เขตบางเขน กรุงเทพมหานคร โดยในยกสุดท้าย เอโตได้ชกคมพยัคฆ์ไปติดเชือกกั้นเวทีได้นับ 8 และเกือบที่จะน็อกคมพยัคฆ์ได้สำเร็จ และกลายเป็นนักมวยชาวญี่ปุ่นคนแรกที่ได้แชมป์โลก (อย่างไม่เป็นทางการ) ที่ประเทศไทย
แต่ต่อมา เอโตก็เสียตำแหน่งไปในทันที ในการชกป้องกันตำแหน่งครั้งแรกกับ ยอดมงคล ว.แสงเทพ โดยแพ้ทีเคโอไปในยกที่ 12 ที่หน้าศาลากลางจังหวัดฉะเชิงเทรา ในวันที่ 29 พฤศจิกายน ปีเดียวกัน
ในวันที่ 14 กรกฎาคม พ.ศ. 2557 เอโตเอาชนะน็อกยก 8 อาดิน เดียอเล นักมวยชาวฟิลิปปินส์ ได้แชมป์ สหพันธ์มวยภาคตะวันออกไกลและแปซิฟิก (OPBF) รุ่นฟลายเวท ไปครอง ที่โครากูเอ็งฮอล กรุงโตเกียว ประเทศญี่ปุ่น
แยน แฮร์มันสัน
แยน แฮร์มันสัน (Jan Hermansson) เกิด ค.ศ. 1942 เป็นหนึ่งในผู้บุกเบิกวิชาไอคิโดรายแรกในสวีเดน โดยเป็นเพียงรายเดียวของยุคที่ยังคงทำการฝึกฝนวิชาไอคิโด และเป็นหนึ่งในผู้ดำเนินการด้านไอคิโดที่ได้รับการยอมรับมากที่สุดในประเทศ อันดับของเขาคือชิฮัน 7 ดั้ง ในองค์กรไอคิโดไอคิไค
ประสบการณ์แรกของแฮร์มันสันในบูโด ซึ่งเป็นศิลปะการต่อสู้ของญี่ปุ่น คือช่วงที่อยู่ในบ้านเกิดของเขาในสต็อกโฮล์ม ช่วงค.ศ. 1959 เมื่อเขาเริ่มต้นการเรียนยูโดกับเจอร์ราด โกเซน ผู้ซึ่งเดินทางมาจากเนเธอร์แลนด์ในช่วงเวลาที่มีความสำคัญสำหรับการเผยแพร่บูโดในสต็อกโฮล์ม โกเซนได้พบหนังสือเกี่ยวกับไอคิโดในฝรั่งเศส เขาได้แนะนำโดยหนังสือกับเทปไอคิโดของฝรั่งเศสซึ่งมีมิโนรุ โมชิสึกิ ได้แสดงทักษะด้านไอคิโด โกเซนและแฮร์มันสันเริ่มทดสอบเทคนิคไอคิโดในปี ค.ศ. 1962 ซึ่งนับเป็นจุดเริ่มต้นของไอคิโดในประเทศสวีเดน เป็นเรื่องธรรมดาที่ทั้งคู่ได้รับสิ่งที่ไม่ถูกต้อง ตัวอย่างเช่น ได้เข้าใจผิดด้านชุดฮากามะสีเข้มแบบกว้าง ซึ่งกางเกงจีบกว้างมักใส่ช่วงนอกเหนือจากปกติเป็นชุดฝึกเคโคกิสีขาว สำหรับเป็นกระโปรง แฮร์มันสันได้ขอร้องให้แม่ของเขาได้ทำขึ้นมาชุดหนึ่งสำหรับเขา แต่จะแยกตัวในระหว่างช่วงการสาธิตไอคิโดที่แฮร์มันสันได้จัดขึ้น โกเซนกับแฮร์มันสันยังได้เดินทางไปยังฝรั่งเศสเพื่อฝึกไอคิโดกับทาดาชิ อาเบะ ด้วยเช่นกัน
ในค.ศ. 1965 แฮร์มันสัน ได้ย้ายไปอยู่ที่กรุงโตเกียวในประเทศญี่ปุ่น เพื่อฝึกวิชาไอคิโดที่สำนักไอคิไคฮอนบุ เพื่อการสร้างชีวิตใหม่ เขาได้ทำทุกอย่างตั้งแต่การทำความสะอาดหน้าต่างไปจนถึงการแสดงมวยปล้ำ ที่ฮอนบุแห่งนี้เองที่เขาได้รับรางวัล 4 ดั้งในท้ายที่สุด ซึ่งเป็นอันดับที่ชาวตะวันตกทั่วไปไม่เคยได้รับในสมัยนั้น และด้วยเหตุนี้เขาจึงมีชื่อเล่นว่า "แจน โยดัน" (Janne Yodan) ซึ่งเป็นสิ่งที่สื่อถึงตัวเขาในญี่ปุ่น ("Janne" เป็นชื่อโดยทั่วไปของแยน และ "Yodan" หมายถึงดั้งขั้นสี่) ซาดาเทรุ อาริคาว่า ซึ่งเป็นครูที่สำนักฮอนบุได้รับการยกย่องว่าเป็นผู้มีอิทธิพลรายสำคัญของแฮร์มันสัน เมื่อเดินทางกลับไปสวีเดนในปีค.ศ. 1980 แฮร์มันสันได้เริ่มต้นการฝึกอบรมและการเรียนการสอนที่โดโจในเขตชานเมืองทางตอนใต้ของกรุงสต็อกโฮล์ม ซึ่งมีชื่อว่า ฟาร์สตา ไอคิโดคลับ (Farsta aikidoklubb)
ตั้งแต่ค.ศ. 1994 แฮร์มันสันเป็นสมาชิกกิตติมศักดิ์ในคณะกรรมการการจัดลำดับในไอคิไคของสวีเดน ในค.ศ. 1995 เขาได้รับรางวัล 6 ดั้ง ซึ่งถือเป็นรางวัลที่ชาวสวีเดนต้องใช้ระยะเวลาหลายปีในการได้รับตำแหน่งเดียวกันนี้ แล้วเขาก็ได้รับ 7 ดั้งในปีค.ศ. 2006
ในปีค.ศ. 1998 เมื่อฮอนบุได้รับสิทธิจากไอคิโดของสวีเดนในการจัดอันดับดั้งโดยไม่ต้องขึ้นอยู่กับตำแหน่งชิฮันของญี่ปุ่นในปัจจุบัน มันจึงสามารถสันนิษฐานได้ว่าชื่อของแฮร์มันสันในคณะกรรมการให้คะแนนจะเป็นปัจจัยที่สำคัญ เมื่อสำนักฮอนบุให้ออกชื่อตำแหน่งชิฮันครั้งแรกอย่างเป็นทางการ ก็ได้มีเจ็ดรายที่ไม่ใช่ชาวญี่ปุ่น (จนถึงราวปีค.ศ. 2002) แฮร์มันสันเป็นหนึ่งในบรรดาบุคคลเหล่านั้น ตั้งแต่ฟาร์สตา ไอคิโดคลับ ได้ปิดตัวลงในค.ศ. 2003 แฮร์มันสันก็ไม่ได้ทำการสอนอย่างสม่ำเสมออีกต่อไป เนื่องจากเขาต้องทนทุกข์ทรมานจากการที่สะโพกไม่มีแรง ซึ่งได้รับการบรรเทาอาการลงบางส่วนโดยการผ่าตัด แม้ว่าจะมีผลเป็นอุปสรรคขัดขวางต่อการเคลื่อนไหวของเขา แต่เขาก็ยังคงสอนอยู่ที่การจัดสัมนา และนอกจากนี้ยังสามารถพบการฝึกอบรมที่สำนักไอคิโดอิยาซากา (Iyasaka) ในสต็อกโฮล์มได้เช่นกัน
ประมวลภาพ
<Gallery> ไฟล์:Jan hermansson.aikido.b9dn5094423.jpg|แยน แฮร์มันสัน ไฟล์:Jan hermansson.aikido.b8dn3996307.jpg|แยน แฮร์มันสัน กับการฝึกสอนในสต็อกโฮล์ม ไฟล์:Jan hermansson.aikido.b8dn3996365.jpg|แยน แฮร์มันสัน กับการจับทุ่ม ไฟล์:Jan hermansson.aikido.b8dn3996379.jpg|แยน แฮร์มันสัน กับการฝึกสอนในสต็อกโฮล์ม </Gallery>
ถนนท่าแพ
ประวัติ
ถนนท่าแพสร้างตามแนวแกนหลักตามความเชื่อในการสร้างเมืองของพญามังราย เมื่อ พ.ศ. 1839 เมื่อแรกสร้างเมืองมีหมู่บ้านคือ หมู่บ้านเชียงเรือก เป็นย่านการค้าถนนท่าแพ
มีการตั้งถิ่นฐานของชุมชนไทยวนซึ่งถูกเทครัวมาจากเมืองเชียงแสน สมัยพระเจ้ากาวิละ ราว พ.ศ. 2347 คือชุมชมบ้านฮ่อม เชื่อมโยงการค้าบริเวณริมแม่น้ำปิงมุ่งหน้าเข้าสู่ตัวเมือง ในช่วงสมัยพระบาทสมเด็จพระจุลจอมเกล้าเจ้าอยู่หัวมีชาวจีนและชาวตะวันตกเข้ามาอยู่อาศัยเพราะแม่น้ำปิงเป็นเส้นทางสำคัญในการส่งสินค้ามายังกรุงเทพ ในยุคพัฒนาประเทศในช่วงพุทธทศวรรษ 2500 เป็นถนนศูนย์กลางเศรษฐกิจ ตามนโยบายส่งเสริมการท่องเที่ยว
อาคาร
วัดที่เก่าแก่ที่สุดบนถนนท่าแพคือ วัดแสนฝาง แต่สถาปัตยกรรมเก่าแก่ที่สุดบนเส้นถนนท่าแพคือ วิหารเล็กวัดบุพพาราม และยังมีวิหารหลวงวัดมหาวันที่สร้างเมื่อ พ.ศ. 2410
จากภาพถ่ายเก่าที่ถ่ายเมื่อ พ.ศ. 2420 ถ่ายโดยมิชชันนารีชาวอเมริกัน ภาพแสดงให้เห็นบ้านเรือนในลักษณะ เฮือนแป คือเรือนที่สร้างในลักษณะผูกติดกันยาวคล้ายการผูกแพในน้ำ ปัจจุบันหลงเหลืออยู่เพียงหลังเดียวบนนถนนท่าแพ (ข้อมูล พ.ศ. 2544) ในช่วง พ.ศ. 2432–2433 ชาวจีนที่เคยอาศัยอยู่ทางตะวันออกของแม่น้ำปิงช่วงวัดเกตุ ได้ย้ายข้ามฝั่งแม่น้ำมาบริเวณถนนท่าแพ ซึ่งแต่เดิมมีชาวพม่าและชาวต่องซู่อาศัยอยู่ ได้สร้างบ้านเรือนด้วยปูนที่เรียกว่า บ้านตึก ยังมีการก่อสร้างอาคารแบบตะวันตกเนื่องจากมีชาวตะวันตกเข้ามาอยู่อาศัย เช่นมีลักษณะเป็นช่องประตูทรงโค้ง (arch) หลัง พ.ศ. 2505 ที่เริ่มใช้แผนพัฒนาสังคมและเศรษฐกิจแห่งชาติฉบับที่ 1 เริ่มมีการสร้างอาคารพาณิชย์ มีความสูงอาคารแตกต่างกันไป
เมื่อ พ.ศ. 2503 เทศบาลนครเชียงใหม่ได้รื้อทำลายประตูท่าแพแล้วสร้างประตูใหม่ ปัจจุบันบริเวณประตูท่าแพรวมถึงถนนท่าแพยังคงเป็นศูนย์รวมของธุรกิจร้านค้าด้านการท่องเที่ยว
จิรกิตติ์ คูอาริยะกุล
จิรกิตติ์ คูอาริยะกุล หรือ ท็อปแท๊ป​ เป็นนักแสดงชาวไทย มีชื่อเสียงมาจาก ซีรีส์เรื่อง รูมอะโลน 401-410 ก่อนหน้านั้น ท็อปแท๊ปได้มีโอกาสแคสติ้งนักแสดง และได้เป็นหนึ่งในนักแสดงจากซีรีส์ เรื่อง เลิฟซิคเดอะซีรีส์ รักวุ่น วัยรุ่นแสบ รับบทเป็น ภูมิ สมาชิกชมรมดนตรี และถัดมาในปีเดียวกัน ท็อปแท๊ป ได้ร่วมแสดงซีรีส์เรื่อง รูมอะโลน 401-410 โดยรับบทเป็น ตุลย์ หนุ่มเหนือวัยละอ่อน ซึ่งซีรีส์เรื่องนี้ได้ออกอากาศทางช่องวันเอชดี ช่องสามและจากบท"ไทป์"ในซีรีส์together the series เพราะเราคู่กัน
ประวัติและการศึกษา
จิรกิตติ์เป็นชาวน่าน จบการศึกษาระดับมัธยมศึกษาจาก โรงเรียนสตรีศรีน่าน จังหวัดน่าน (สายวิทย์ - คณิต) และจบการศึกษาระดับปริญญาตรีบริหารธุรกิจบัณฑิต สาขาการตลาด วิทยาลัย​นานาชาติ​ มหาวิทยาลัย​มหิดล ​ นอกจากอาชีพนักแสดงแล้ว จิรกิตติ์ยังเปิดธุรกิจร้านอาหารญี่ปุ่นชื่อร้าน Fuku Intown สาขาเซ็นจูรี เดอะมูฟวีพลาซา อ่อนนุช และดูแลร้านข้าวมันไก่สูตรสิงคโปร์ร่วมกับ พีรวัส แสงโพธิรัตน์ และ เวฟ คูเป่ยจง ชื่อร้าน ข้าวมันไก่สามพี่น้อง ที่เดอะ สตรีท รัชดาอีกด้วย
วัดใหม่ห้วยลึก
วัดใหม่ห้วยลึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนป่าน อำเภอเมืองนครปฐม จังหวัดนครปฐม มีเนื้อที่ 30 ไร่
วัดใหม่ห้วยลึก เดิมมีเนื้อที่ 2 ไร่ 4 งาน ตั้งอยู่บริเวณหมู่ที่ 1 สร้างมาตั้งแต่ พ.ศ. 2443 (โดยประมาณ) แต่ข้อมูลกรมการศาสนาระบุตั้งวัดเมื่อ พ.ศ. 2400 ในขณะนั้นมีชาวบ้านเริ่มมาอาศัยอยู่รอบวัด จึงเห็นว่าไม่สงบ ไม่เหมาะแก่การปฏิบัติธรรม ทางวัดจึงได้ย้ายออกมาตั้งอยู่ที่อยู่ปัจจุบัน เจ้าอาวาสที่ปกครองวัดอยู่คือ พระอาจารย์โสฬส ในตอนนั้นมีกุฏิอยู่หลังหนึ่งซึ่งเป็นแบบรวม คือ หอสวดมนต์ หอฉันและเป็นกุฏิด้วยมีโบสถ์หนึ่งหลังแต่ยังไม่มีเมรุ เมื่อพระอาจารย์โสฬสมรณภาพแล้ว จึงได้อาราธนาพระอธิการปลีก ขนฺติพโล จากวัดหนองดินแดงมาเป็นเจ้าอาวาส ครั้งพระอธิการปลีก ขนฺติพโล มรณภาพจึงได้กราบนิมนต์พระอธิการเสม สุธมฺโม ซึ่งขณะนั้นอยู่วัดพระงามมาเป็นเจ้าอาวาสในช่วงที่ท่านพระอธิการเสมได้มาอยู่ ได้มีความพัฒนาอย่างมากอย่างเห็นได้ชัด
ในสมัยที่อาจารย์โสฬสปกครองอยู่ ได้สร้างอุโบสถขึ้นเป็นครั้งแรก เมื่อมรณะภาพแล้ว ต่อมาพระอธิการปลีก ขนฺติพโล ได้สร้างศาลาการเปรียญขึ้น 1 หลังและเมรุอีก 1 หลัง เมื่อพระอธิการปลีก ขนฺติพโล ได้มรณะภาพลงต่อมาพระอธิการเสม สุธมฺโม ได้ซื้อที่ดินเพิ่ม 10 งาน เพื่อสร้างกุฏิหลังใหม่เป็นกุฏิตึกปูนสองชั้นสร้างเสร็จ พ.ศ. 2533 ต่อมาได้สร้างหอระฆังขึ้นเป็นแบบสองชั้นพร้อมกับหอปริยัติธรรม ต่อมาได้ซื้อที่ดินเพิ่มขึ้นอีก 14 ไร่ 2 งาน ต่อมาได้ย้ายศาลาการเปรียญเข้ามาอยู่ข้างกุฏิหลังใหม่ ต่อมาได้สร้างเมรุหลังใหม่ขึ้นแทนหลังเก่าเป็นแบบเมรุลอย
ปูชนียวัตถุที่สำคัญ คือ หลวงพ่อแดงเป็นพระประธานประจำอุโบสถ เป็นพระพุทธรูปปั้น ขนาดสูง 2.80 หน้าตักกว้าง 1.80 เมตร มีเรื่องเล่าว่า เป็นหนึ่งในพระพุทธรูป 3 องค์ ที่ปรากฏขึ้นที่บริเวณแม่น้ำริมวัดมโนธรรมาราม จังหวัดกาญจนบุรี พระอาจารย์โสฬสได้นิมนต์หลวงพ่อแดงมาประดิษฐานยังวัดใหม่ห้วยลึก หลวงพ่อแดงเป็นพระพุทธรูปแบบสมัยอยุธยาตอนต้น แต่เดิมองค์หลวงพ่อเป็นเนื้อศิลาแลง และครั้งแรกที่ชาวบ้านพบหลวงพ่อที่ลอยน้ำอยู่เห็นเป็นองค์สีแดง จึงขนานนามว่า หลวงพ่อแดง
ปล้นอึดท้ายครัว
ปล้นอึดท้ายครัว (The Whole Ten Yards) เป็นภาพยนตร์แนวอาชญากรรม- ตลกที่ออกฉายในปี ค.ศ. 2004 กำกับโดย โฮวาร์ด ดัช ซึ่งภาพยนตร์เรื้องนี้เป็นภาคต่อของภาพยนตร์เรื่อง อึดไม่เกิน 9 หลา. ซึ่งสร้างเค้าโครงเรื่องพื้นฐานโดย มิตเชลล์ แคปเนอร์ ผู้เขียนบทจากภาพยนตร์ภาคแรก นำแสดงโดย บรูซ วิลลิส, แมทธิว เพอร์รี่, อาแมนด้า พีท, ไมเคิล คาล์ก ดันแคน และ นาตาช่า แฮนสตริชช์
พระผู้ไถ่
หลักเทววิทยา
คริสต์ศาสนาเชื่อว่ามนุษย์ทุกคนทำบาปและเสื่อมจากพระสิริของพระเป็นเจ้า ความอ่อนแอของมนุษย์ทำให้มนุษย์ไม่สามารถรอดพ้นจากอำนาจของบาปได้เอง แต่ด้วยพระเมตตาของพระเป็นเจ้า จึงทรงรับสภาพมนุษย์มาเกิดเป็นพระเยซู มีสถานะเป็นพระบุตรที่พระเจ้าพระบิดาทรงส่งมาให้รับความทุกข์อยู่ตลอดพระชนม์ชีพ ท้ายที่สุดยังถูกทรมานและตรึงกางเขนจนสิ้นพระชนม์ทั้งที่ไม่มีความผิด เพื่อแบกรับบาป และใช้พระโลหิตของพระองค์เป็นเครื่องบูชาไถ่บาปนั้นให้มนุษย์ คริสต์ศาสนิกชนเชื่อว่าการกระทำนี้ยิ่งใหญ่มาก จนแม้เกิดขึ้นเพียงครั้งเดียวก็สามารถชำระมนุษย์ให้บริสุทธิ์ได้ตลอดกาล
คริสต์ศาสนาเชื่อว่ามนุษย์จะรับการไถ่บาปนี้ได้ มีวิธีเดียวคือทางพระเยซู ด้วยเริ่มจากการยอมรับว่าตนเองเป็นคนบาป แล้วเชื่อวางใจในพระเยซูว่าเป็นพระบุตรของพระเจ้า ผู้มาไถ่มนุษย์ให้รอดด้วยการสิ้นพระชนม์บนไม้กางเขน แล้วกลับคืนพระชนม์ ผู้รับการไถ่บาปแล้วจะดำเนินชีวิตโดยปราศจากบาปเหมือนพระคริสต์มากขึ้นเรื่อย ๆ
รัฐเดี่ยว
รัฐเดี่ยว (unitary state) เป็นรัฐซึ่งปกครองเป็นหน่วยเดี่ยว โดยมีรัฐบาลกลางมีอำนาจสูงสุด รัฐบาลกลางอาจสร้าง (หรือยุบ) เขตบริหาร (หน่วยงานบริหารระดับย่อยของรัฐ) ได้ หน่วยงานระดับย่อยสามารถใช้อำนาจได้เฉพาะตามที่รัฐบาลกลางเลือกจะมอบหมายให้ทำการแทนเท่านั้น
รัฐเดี่ยวตรงข้ามกับรัฐสหพันธ์ (หรือสหพันธรัฐ) รัฐจำนวนมากในโลก (รัฐสมาชิกสหประชาชาติ 166 จาก 193 ประเทศ) มีรูปแบบรัฐเป็นรัฐเดี่ยว
คำอธิบาย
ในรัฐเดี่ยว รัฐบาลกลางอาจจัดตั้งหรือยุบหน่วยงานบริหารระดับย่อยของรัฐ และอำนาจของหน่วยงานเหล่านี้อาจถูกขยายเพิ่มเติมหรือย่อลงได้ แม้อำนาจทางการเมืองในรัฐเดี่ยวอาจมีการมอบหมายให้ทำการแทนผ่านการมอบอำนาจปกครองสู่รัฐบาลท้องถิ่นโดยบทกฎหมาย หากรัฐบาลกลางยังอยู่ในระดับสูงสุด ซึ่งอาจยกเลิกนิติกรรมของรัฐบาลที่ได้รับมอบอำนาจหรือตัดทอนอำนาจของรัฐบาลท้องถิ่นก็ได้
สหราชอาณาจักรเป็นตัวอย่างหนึ่งของรัฐเดี่ยว สกอตแลนด์ เวลส์ และไอร์แลนด์เหนือ ซึ่ง ร่วมกับแคว้นอังกฤษ เป็นสี่ประเทศอันประกอบขึ้นเป็นสหราชอาณาจักร มีอำนาจที่ได้รับมอบซึ่งปกครองตนเองระดับหนึ่ง โดยทั้งสกอตแลนด์ เวลส์และไอร์แลนด์เหนือ ต่างมีฝ่ายบริหารและนิติบัญญัติของตนเอง แต่อำนาจที่ได้รับมอบทั้งหมดล้วนแต่เป็นที่รัฐบาลกลางของอังกฤษมอบหมายให้ทำการแทนทั้งสิ้น ยิ่งไปกว่านั้น รัฐบาลที่ได้รับมอบอำนาจไม่อาจคัดค้านการเห็นชอบตามรัฐธรรมนูญของพระราชบัญญัติที่รัฐสภาออก และอำนาจของรัฐบาลที่ได้รับมอบอำนาจนั้น รัฐบาลกลาง (หมายถึง รัฐสภาพร้อมด้วยรัฐบาลอันประกอบด้วยคณะรัฐมนตรี ซึ่งมีนายกรัฐมนตรีเป็นหัวหน้า) สามารถเพิกถอนหรือลดย่อลงได้ ตัวอย่างเช่น รัฐสภาไอร์แลนด์เหนือเคยถูกพักไว้สี่ครั้ง โดยอำนาจได้ถ่ายโอนไปยังสำนักไอร์แลนด์เหนือของรัฐบาลกลาง
ยูเครนเป็นอีกตัวอย่างหนึ่งของรัฐเดี่ยว สาธารณรัฐไครเมียในประเทศมีระดับการปกครองตนเองและมีคณะรัฐมนตรีและสภานิติบัญญัติปกครอง ในต้นคริสต์ทศวรรษ 1990 สาธารณรัฐดังกล่าวยังได้มีตำแหน่งประธานาธิบดีซึ่งถูกยุบไปเพราะการโน้มเอียงแบ่งแยกซึ่งเจตนาจะโอนไครเมียให้แก่รัสเซีย
รายชื่อรัฐเดี่ยว
ตัวเอียง: รัฐที่รัฐเอกราชหรือองค์การระหว่างรัฐบาลยอมรับเพียงบางส่วน
อะลาดิน (ภาพยนตร์ พ.ศ. 2535)
อะลาดิน (Aladdin) เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2535 ผลิตโดย วอลท์ดิสนีย์ฟีเจอร์แอนิเมชั่น ภาพยนตร์เขียนบทและกำกับโดย จอห์น มัสเคอร์ และรอน คลีเมนต์ส และแสดงนำโดย สกอตต์ ไวน์เกอร์, โรบิน วิลเลียมส์, ลินดา ลาร์กิน, โจนาธาน ฟรีแมน, แฟรงค์ เวลเกอร์, กิลเบิร์ต ก็อตต์ฟรีด และดักลาส ซีล
ตัวละครและเสียงพากย์
=== ประเทศไทย นักแสดง ===
การตอบรับ
รอตเทนโทเมโทส์รายงานว่าร้อยละ 95 ของผู้วิจารณ์ 75 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.20 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 86 เต็ม 100 คะแนน ซึ่งประเมินโดยผู้วิจารณ์ 25 คน
จอมบงการใจทมิฬ
"จอมบงการใจทมิฬ" เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารคอลเลียร์ในสหรัฐอเมริกาเมื่อวันที่ 15 สิงหาคม ค.ศ. 1908 และตีพิมพ์ ในนิตยสารสแตรนด์ในสหราชอาณาจักรในเดือนกันยายน-ตุลาคม ค.ศ. 1908 เป็นเรื่องราวที่แบ่งเป็น 2 ตอนย่อยที่ประกอบด้วย "เหตุประหลาดที่มิสเตอร์จอห์น สกอตต์ เอคคลิส ได้ประสบ" (The Singular Experience of Mr. John Scott Eccles) และ "เสือแห่งซานเปโดร" (The Tiger of San Pedro) ซึ่งเมื่อตีพิมพ์ในนิตยสารสแตรนด์มีชื่อเรื่องโดยรวมว่า "A Reminiscence of Mr. Sherlock Holmes"
"จอมบงการใจทมิฬ" เป็นเรื่องสั้นลำดับแรกจากทั้งหมด 8 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ในปี ค.ศ. 1917
ประวัติการตีพิมพ์
"จอมบงการใจทมิฬ" ตีพิมพ์ครั้งแรกในสหรัฐอเมริกาในนิตยสารคอลเลียร์เมื่อวันที่ 15 สิงหาคม ค.ศ. 1908 และตีพิมพ์ในสหราชอาณาจักรในนิตยสารสแตรนด์ในเดือนกันยายน-ตุลาคม ค.ศ. 1908 ในนิตยสารสแตรนด์แบ่งการตีพิมพ์เป็นสองตอนย่อย ได้แก่ "เหตุประหลาดที่มิสเตอร์จอห์น สกอตต์ เอคคลิส ได้ประสบ" (The Singular Experience of Mr. John Scott Eccles) และ "เสือแห่งซานเปโดร" (The Tiger of San Pedro) ในนิตยสารคอลเลียร์มีภาพวาดประกอบ 6 ภาพวาดโดยเฟรดเดอริก ดอร์ สตีล ในนิตยสารสแตรนด์มีภาพวาดประกอบเนื้อเรื่อง 10 ภาพวาดโดยอาเทอร์ ทวิดเดิล เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ซึ่งตีพิมพ์ในสหรัฐอเมริกาและสหราชอาณาจักรในเดือนตุลาคม ค.ศ. 1917
ยศทหารสิงคโปร์
ตารางข้างล่างต่อไปนี้คือข้อมูลเกี่ยวกับยศทหาร และ กำลังกึ่งทหารของ กองทัพสิงคโปร์ ตั้งแต่ ค.ศ. 1965 โครงสร้างลำดับชั้นยศ ได้รับได้รับอิทธิพลแบบธรรมเนียมทหารจากสหราชอาณาจักร. การเรียกขานชั้นยศส่วนใหญ่ ใช้ภาษาอังกฤษ และ ภาษามลายู ในฐานะภาษาราชการเป็นหลัก
สภานิติบัญญัติเนแบรสกา
สภานิติบัญญัติแห่งรัฐเนแบรสกา (Nebraska Legislature) คือสภานิติบัญญัติสูงสุดแห่งรัฐเนแบรสกา โดยประกอบด้วยสมาชิกซึ่งได้แก่ "วุฒิสมาชิก" เนื่องจากในอดีตสภานี้เคยเป็นวุฒิสภาซึ่งเป็นสภาสูงในระบบสองสภาก่อนการยกเลิกสภาผู้แทนราษฎรแห่งรัฐเนแบรสกาเมื่อ ค.ศ. 1937 สภานิติบัญญัติแห่งนี้ใช้ระบบสภาเดี่ยวและตามกฎหมายจะไม่มีการแบ่งพรรคการเมืองในสภาจึงทำให้รัฐเนแบรสกาแตกต่างจากรัฐอื่นๆ ในสหรัฐอเมริกา สภานิติบัญญัติแห่งรัฐเนแบรสกาประกอบด้วยสมาชิกจำนวน 49 คน ซึ่งเป็นสภานิติบัญญัติที่เล็กที่สุดในสหรัฐ มีที่ทำการอยู่ที่อาคารแคปปิตอลแห่งรัฐเนแบรสกา
สภานิติบัญญัติมีบทบาทในการตรากฎหมายและผ่านงบประมาณของรัฐ โดยผู้ว่าการรัฐมีอำนาจยับยั้งทุกร่างกฎหมายได้ แต่สภานิติบัญญัติสามารถยืนยันได้ด้วยการลงมติด้วยเสียงข้างมากจำนวนสามในห้าส่วนของสมาชิก (30 คน) นอกจากนี้สภานิติบัญญัติสามารถเสนอให้แก้ไขรัฐธรรมนูญได้โดยมีมติเห็นชอบจำนวนสามในห้าส่วนของสมาชิก (30 คน) เพื่อทำการเปิดให้มีการลงประชามติเพื่อเห็นชอบหรือไม่เห็นชอบร่างรัฐธรรมนูญนั้นๆ
ริกก์ส คนมหากาฬ
ริกก์ส คนมหากาฬ (Lethal Weapon) เป็นภาพยนตร์อเมริกันแอคชั่น ที่ออกฉายในปี ค.ศ. 1987 กำกับโดย ริชาร์ด ดอนเอนอร์ นำแสดงโดย เมล กิ๊บสัน และ แดนนี่ โกลฟเวอร์
การสร้างภาพยนตร์
ภาพยนตร์เรื่องนี้ถือเป็นภาพยนตร์แอคชั่นสุดคลาสสิค ที่ก่อให้เกิดภาคต่อตามมาถึง 3 ภาค และเป็นหนังที่รวมเอาดาราไว้มากมาย หนังต้นกำเนิดสูตรสำเร็จของแนวตำรวจ คู่ฮา - คู่โหด ที่เด่นทั้งในฉากแอคชั่น และการปล่อยมุขแบบเจ็บ ๆ มัน ๆ มีการปูพื้นตัวละครนิดหน่อยว่าเป็นอย่างไร
เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย
ในปี 2517 พระองค์ได้รับการทูลเกล้าทูลกระหม่อมจากรัฐบาลให้มีพระปรมาภิไธยว่า สมเด็จพระจักรพรรดิไฮลี เซลาสซีที่ 1 แห่งเอธิโอเปีย และมีฐานันดรเป็นภาษาอังกฤษว่า His Imperial Majesty Emperor Haile Selassie of Ethiopia แต่ภายหลังการถวายพระปรมาภิไธยเพียง 2 วัน พระองค์ได้มีพระราชดำรัสขอบคุณคณะรัฐบาล และทรงมีพระราขประสงค์ให้ใข้พระอิสริยยศเดิม ซึ่งทางรัฐบาลได้น้อมรับพระราชดำรัสและปฏิบัติตาม ซึ่งพระองค์เองก็มีส่วนเกี่ยวข้องในการประชุมของรัฐบาล การแก้รัฐธรรมนูญ พระองค์ก็ทรงมีบทบาทสำคัญ ทั้งนี้พระองค์มิได้พำนักในประเทศเป็นหลัก แต่มีพระราชวังหลวงประทับ และมีพระตำหนักในประเทศอิสราเอล อยู่ 1 แห่ง และใช้เป็นที่ประทับหลักตั้งแต่ปี 2524 และจะเสด็จพระราชดำเนินกลับก็ต่อเมื่อ รัฐบาลขอเข้าเฝ้าฯ หรือวันชาติ พิธีสำคัญเท่านั้น
เษกสมรส
พระองค์ทรงเข้าพระราชพิธีเษกสมรสกับ ดานู เก็ตตาอี ภายหลังได้รับการสถาปนาที่ เจ้าหญิงดูนู เกตานี มกุฎราชกุมารีแห่งเอธิโอเปีย มีพระราชธิดาเพียงพระองค์เดียว คือ
พระองค์ทรงหย่าขาดจากพระวรชายาในปี 2554
ทาร์โบซอรัส
ทาร์โบซอรัส บาร์ทา เป็นไดโนเสาร์กินเนื้อดุร้ายมากเหมือนไทรันโนซอรัส พบในมองโกเลีย และจีน ความยาวประมาณ 10-12 เมตร หนัก 5 - 7 ตัน สูงจากหัวถึงพื้น 3.3 เมตร อยู่ยุคครีเทเชียส 85 - 65 ล้านปีก่อน มันมีลักษณะไม่แตกต่างกับไทรันโนซอรัส เร็กซ์ เลย บางคนจึงเรียกมันว่าไทรันโนซอรัส บาร์ทา โดยทาร์โบซอรัส เป็นหนึ่งในบรรพบุรุษของไทรันโนซอรัส โดยเหยื่อของมันก็ไม่ต่างอะไรกับเหยื่อที่ไทแรนโนซอรัส ล่าเป็นอาหารแต่ต่างกันตรงที่ ทาร์โบซอรัส จะล่าเหยื่อที่มีขนาดเล็กไปจนถึงขนาดกลาง ซึ่งต่างจากทีเร็กซ์ที่จะล่าเหยื่อขนาดกลางไปจนถึงขนาดใหญ่ ซึ่งความแตกต่างของ2นักล่าขนาดใหญ่นี้อยู่กะโหลก เพราะ กะโหลกของทาร์โบซอรัสนั้นบางกกว่ากะโหลกของทีเร็กซ์ ในทวีปเอเชียช่วงที่ทาร์โบซอรัสมีชีวิตอยู่ มันคือนักล่าที่มีขนาดใหญ่ที่สุดในช่วงที่มันมีชีวิตอยู่ทีเร็กสูง4.6ทาร์โบซอรัสเตี้ยกว่าทีเร็ก1.3เมตร
อุทยานแห่งชาติไดเซ็ตสึซัง
อุทยานแห่งชาติไดเซ็ตสึซัง หรือเรียกสั้นๆว่า ไทเซ็ตสึซัง เป็นอุทยานแห่งชาติที่ตั้งอยู่ในภูเขาตอนกลางของเกาะฮกไกโด ประเทศญี่ปุ่น ครอบคลุมพื้นที่  2,267 ตารางกิโลเมตรในสองกิ่งจังหวัดคือคามิกาวะและโทกาชิ ด้วยพื้นที่ใหญ่โตนี้ทำให้เป็นอุทยานแห่งชาติที่ใหญ่ที่สุดในญี่ปุ่น ทั้งนี้ คำว่า ไดเซ็ตสึซัง มีความหมายว่า "ดอยหลวงหิมะ" ในอุทยานแห่งนี้มียอดเขาที่มีความสูงเกิน 2,000 เมตรอยู่ถึง 16 ยอด
สามารถเดินทางสู่อุทยานแห่งชาติไดเซ็ตสึซังได้จากเมืองอาซาฮิกาวะ โดยอุทยานตั้งอยู่ทางตะวันออกเฉียงใต้ของเมือง ระหว่างทางจะผ่านเขื่อนชูเบ็ตสึ หลังจากนั้นก็ขึ้นกระเช้าลอยฟ้าอาซาฮิดาเกะไปยังบริเวณจุดชมวิวฐานภูเขาไฟ
หมู่ภูเขา
อุทยานแห่งชาติไดเซ็ตสึซัง ประกอบด้วย 3 หมู่ภูเขาไฟ แต่ละหมู่มีลักษณะเป็นกรวยภูเขาไฟสลับชั้น ในจำนวนนี้มีปล่องภูเขาไฟอยู่ 1 ปล่องที่ยังปะทุอยู่
วัดท่าสุทธาวาส (จังหวัดพระนครศรีอยุธยา)
วัดท่าสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบาล ในตำบลไทรน้อย อำเภอบางบาล จังหวัดพระนครศรีอยุธยา
วัดท่าสุทธาวาสเดิมเรียกว่า วัดผีมด สร้างสมัยปลายกรุงศรีอยุธยาราว พ.ศ. 2315 ได้รับพระราชทานวิสุงคามสีมาประมาณ พ.ศ. 2320
อาคารเสนาสนะภายในวัด ได้แก่ อุโบสถ ศาลา หอพระไตรปิฎก และกุฏิ ปูชนียวัตถุที่สำคัญคือประธานในอุโบสถ หลวงพ่อเศียรและหลวงพ่อเฒ่า มีคำขวัญของวัดคือ "หลวงพ่อเศียรคุ้มเกล้า หลวงพ่อเฒ่าคุ้มภัย"
วัดท่าสุทธาวาสตั้งอยู่ในพื้นที่ถูกน้ำท่วมทุกปี ทำให้ได้รับความเดือดร้อน ทรัพย์สินของมีค่าศิลปะโบราณสมบัติเก่าแก่ของวัดต้องคอยขนย้ายหนีทุกปี ทางวัดได้ของบช่วยเหลือไปยังสำนักพุทธศาสนามอบเงินช่วยเหลือมาให้ 2.2 ล้านบาท ในการซ่อมแซมบูรณะวัด มีการว่าจ้างช่างจากจังหวัดสกลนคร มาดำเนินการดีดศาลาหอพระไตรปิฎกคอนกรีตหนักกว่า 30 ตัน กุฏิสงฆ์จำนวน 11 หลังรวมเป็นเสาทั้งหมดจำนวน 400 กว่าต้น ดีดให้สูงของเดิมสูง 3 เมตร ดีดขึ้นอีก 1.2 เมตร รวมความสูง 4.20 เมตร
รายชื่อประเทศเรียงตามการบริโภคน้ำมัน
ด้านล่างนี้เป็น รายชื่อประเทศเรียงตามการบริโภคน้ำมัน ซึ่งเป็นข้อมูลจาก เดอะเวิลด์แฟกต์บุ๊ก
ฤดูพายุไต้ฝุ่นแปซิฟิก พ.ศ. 2532
'''ฤดูพายุไต้ฝุ่นแปซิฟิก พ.ศ. 2532''' เป็นฤดูกาลที่ไม่การกำหนดขอบเขตอย่างเป็นทางการ โดยดำเนินอยู่ภายในปี พ.ศ. 2532 แต่พายุหมุนเขตร้อนส่วนใหญ่มีแนวโน้มก่อตัวขึ้นภายในมหาสมุทรแปซิฟิกตะวันตกเฉียงเหนือ ระหว่างเดือนพฤษภาคมถึงเดือนพฤศจิกายน วันเหล่านี้ถือเป็นธรรมเนียมในการกำหนดขอบเขตของแต่ละฤดูกาล เมื่อพายุหมุนเขตร้อนก่อตัวขึ้นภายในมหาสมุทรแปซิฟิกตะวันตกเฉียงเหนือ
ขอบเขตของบทความนี้จำกัดเฉพาะบริเวณมหาสมุทรแปซิฟิกที่อยู่เหนือเส้นศูนย์สูตร ทางฝั่งตะวันตกของเส้นแบ่งเขตวันสากล ส่วนพายุใดที่ก่อตัวขึ้นทางฝั่งตะวันออกของเส้นดังกล่าวจะเรียกว่า พายุเฮอร์ริเคน (ดูที่ ฤดูพายุเฮอร์ริเคนแปซิฟิก พ.ศ. 2532) ในช่วงเวลานี้ พายุใดที่ทวีกำลังแรงขึ้นเป็นพายุโซนร้อนในมหาสมุทรตะวันตกจะได้รับชื่อจากศูนย์เตือนไต้ฝุ่นร่วม ส่วนพายุดีเปรสชันเขตร้อนใดที่ก่อตัวขึ้นในแอ่งนี้จะได้รับการกำหนดหมายเลขและเติมตัวอักษร "W" ต่อท้ายเป็นรหัสเรียก ส่วนพายุดีเปรสชันเขตร้อนลูกใดที่ก่อตัวขึ้นหรือเคลื่อนตัวเข้าไปภายในพื้นที่รับผิดชอบของฟิลิปปินส์ พายุลูกนั้นจะได้รับชื่อจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ หรือ PAGASA ด้วย ด้วยเหตุนี้พายุเพียงหนึ่งลูก อาจมีชื่อถึงสองชื่อก็ได้
ภาพรวมฤดูกาล
ตลอดปี พ.ศ. 2532 ปัจจัยขนาดใหญ่หลายประการในมหาสมุทรแปซิฟิกตะวันตก ทำให้เกิดคุณลักษณะที่ผิดปกติและเฉพาะตัวขึ้น ซึ่งยากต่อการพยากรณ์ จากรายงานพายุหมุนเขตร้อนประจำปี พ.ศ. 2532 ของศูนย์เตือนไต้ฝุ่นร่วม ถือว่าฤดูกาลนี้เป็นฤดูกาลหนึ่งที่ท้าทาย และมีลักษณะเฉพาะตัวของตัวเองในประวัติการทำงานของศูนย์ฯ ในช่วงเวลาส่วนใหญ่ของปี มีร่องมรสุมขนาดกว้างเกิดขึ้นและส่งผลให้เกิดความผันผวนในกิจกรรมการพาความร้อนในแต่ละวันขึ้น ซึ่งไปยับยั้งการก่อตัวอย่างรวดเร็วของความแปรปรวน (disturbances) หลายลูก ส่วนสันกลางโทรโพสเฟียร์ที่แคบผิดปกติ และก่อให้เกิดความยากลำบากในการพยากรณ์เส้นทางเดินพายุทางตรงขึ้น นอกจากนี้ ร่องความกดอากาศต่ำระดับสูงในเขตร้อน (TUTT) ยังเข้ามามีบทบาทอย่างมากในการพัฒนาของระบบพายุเป็นจำนวนมาก ดังเช่น พายุไต้ฝุ่นกอร์ดอน ซึ่งก่อตัวขึ้นจากเมฆพายุฝนฟ้าคะนองเดี่ยว ที่แฝงตัวอยู่ภายใต้เซลล์ของร่องความกดอากาศต่ำระดับสูงในเขตร้อน